Minstelønn

Minstelønn er en fastsatt nedre lønnsgrense som avtales eller bestemmes. Minstelønn kan lovfestes, og gjelder da for alle arbeidere i et land, eller den kan være avtalt i en tariffavtale mellom arbeidstaker- og arbeidsgiverorganisasjoner, kalt tariffavtalt minstelønn.

Både lovfestet og tariffavtalt minstelønn kan gjelde for bare deler av arbeidslivet; spesielle bransjer eller regioner.

Norge
Hovedregelen i norsk arbeidsliv er at arbeidsgiver og arbeidstaker har avtalefrihet når det gjelder hvilken lønn arbeidstakeren skal få for arbeidet. Men det er noen unntak fra denne hovedregelen. I noen bransjer er det nemlig forskriftsfestet minstelønn, som medfører at arbeidsgiver ikke kan gi arbeidstaker lavere lønn enn det som følger av forskriften. I Norge gjelder dette for:

 RenholdsbedrifterForskrift om delvis allmenngjøring av tariffavtale for renholdsbedrifter
 ByggplasserForskrift om delvis allmenngjøring av tariffavtale for byggeplasser i Norge
 Jordbruks- og gartnerinæringeneForskrift om allmenngjøring av tariffavtale for jordbruks- og gartnerinæringene
 Skips- og verftsindustriForskrift om delvis allmenngjøring av Industrioverenskomsten for skips- og verftsindustrien
 FiskeindustribedrifterForskrift om delvis allmenngjøring av tariffavtale for fiskeindustribedrifter
 ElektrofageneForskrift om delvis allmenngjøring av Landsoverenskomsten for elektrofagene
 Godstransport på veiForskrift om delvis allmenngjøring av tariffavtaler for godstransport på vei
 Persontransport med turbilForskrift om allmenngjøring av tariffavtaler for persontransport med turbil
 Overnattings-, serverings- og cateringvirksomheterForskrift om allmenngjøring av tariffavtale for overnattings-, serverings- og cateringvirksomheter

Formålet med minstelønnssatsene er å sikre utenlandske arbeidstakere lønns- og arbeidsvilkår som er likeverdige med de vilkår norske arbeidstakere har, og å hindre konkurransevridning til ulempe for det norske arbeidsmarkedet.Allmenngjøringsloven § 1

Arbeidsgiver og arbeidstaker kan avtale høyere lønn enn minstelønnssatsen, men ikke lavere. Dersom arbeidsgiver lønner arbeidstakeren lavere enn det som følger minstelønnsbestemmelsene er det en straffbar handling.Straffeloven §§ 395 og 396 Lovbruddet kan straffes med bot eller fengsel inntil 6 år.Straffeloven §§ 395 og 396

Den avtalte lønnen skal inntas i arbeidsavtalen.Arbeidsmiljøloven § 14-6

Gjennom Allmenngjøringsloven har arbeidsgiver- og arbeidstakerorganisasjonene anledning til å fremme krav om allmenngjøring av tarifflønn.

Se også
Borgerlønn

Referanser

Eksterne lenker
Basic Income Earth Network (BIEN)
Basic income for all-Philippe van Parijs, Boston Review
Guaranteed Basic Income Studies:How it could be organised, Different Sugesstions
Borgerlønn - BIEN Norge


Kategori:Arbeidsliv